               COMISIA EUROPEANĂ
            Bruxelles, 20.5.2020
            COM(2020) 216 final
            2020/0092(NLE)
            Propunere de
            DECIZIE A CONSILIULUI
            privind poziția care trebuie adoptată în numele Uniunii Europene, în cadrul Forumului mondial pentru armonizarea regulamentelor privind vehiculele al Comisiei Economice pentru Europa a Organizației Națiunilor Unite, în ceea ce privește propunerile de amendamente la Regulamentele ONU nr. 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 și 152, în ceea ce privește propunerile de amendamente la Regulamentele tehnice mondiale nr. 3, 6, 7, 16 și 19, în ceea ce privește propunerea de amendamente la Rezoluția consolidată R.E.3 și în ceea ce privește propunerea de cinci noi regulamente ONU referitoare la siguranță, la emisii și la automatizare în domeniul autovehiculelor

               EXPUNERE DE MOTIVE

               1.OBIECTUL PROPUNERII

               Prezenta propunere se referă la o decizie de stabilire a poziției care trebuie adoptată în numele Uniunii în unul dintre grupurile permanente de lucru din cadrul instituțional al Organizației Națiunilor Unite, și anume în cadrul Forumului mondial pentru armonizarea regulamentelor privind vehiculele al Comisiei Economice pentru Europa a Organizației Națiunilor Unite („Grupul de lucru 29”, denumit în continuare „WP.29”), în legătură cu adoptarea avută în vedere de către acest grup de lucru a unor noi regulamente ONU și a unor amendamente la regulamente ONU existente (în temeiul Acordului revizuit din 1958), la regulamente tehnice mondiale ONU existente (RTM ONU în temeiul Acordului paralel), precum și la o rezoluție în temeiul Acordului revizuit din 1958.

               2.CONTEXTUL PROPUNERII

               2.1.Acordul din 1958 și Acordul din 1998

               Acordul Comisiei Economice pentru Europa a Organizației Națiunilor Unite (denumită în continuare „CEE-ONU”) privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații (denumit în continuare „Acordul revizuit din 1958”) și Acordul privind stabilirea de regulamente tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți (denumit în continuare „Acordul paralel”) vizează dezvoltarea unor cerințe armonizate menite să înlăture barierele tehnice din calea comerțului cu autovehicule dintre părțile contractante ale CEE-ONU și să garanteze că aceste vehicule oferă un nivel ridicat de siguranță și de protecție a mediului. Acordurile au intrat în vigoare pentru UE la 24 martie 1998 și, respectiv, la 15 februarie 2000. Ambele sunt administrate de Forumul mondial CEE-ONU pentru armonizarea regulamentelor privind vehiculele (Grupul de lucru 29 sau WP.29).

               2.2. Forumul mondial pentru armonizarea regulamentelor privind vehiculele al Comisiei Economice pentru Europa a Organizației Națiunilor Unite (CEE-ONU) – Grupul de lucru 29 sau WP. 29

               WP.29 oferă un cadru unic pentru armonizarea la nivel mondial a reglementărilor privind vehiculele. WP.29 este un grup de lucru permanent din cadrul sistemului instituțional al Organizației Națiunilor Unite, cu un mandat specific și un regulament de procedură. El funcționează ca forum mondial care permite discuții libere cu privire la reglementările privind autovehiculele, în cadrul cărora se discută punerea în aplicare a Acordului revizuit din 1958 și a Acordului paralel. Orice țară membră a Organizației Națiunilor Unite și orice organizație de integrare economică regională instituită de țări membre ale Organizației Națiunilor Unite poate participa pe deplin la activitățile WP.29 și poate deveni parte contractantă la acordurile privind vehiculele administrate de WP.29. Uniunea Europeană este parte la aceste acorduri
                  1
               .

               Reuniunile grupului de lucru WP.29 al CEE-ONU au loc de trei ori pe an, și anume în lunile martie, iunie și noiembrie. În cadrul fiecărei reuniuni pot fi adoptate noi regulamente ONU, noi regulamente tehnice mondiale ONU (RTM ONU), amendamente la regulamentele ONU existente și rezoluții în temeiul Acordului revizuit din 1958, precum și amendamente la RTM ONU existente și rezoluții în temeiul Acordului paralel, pentru a se ține seama de progresele tehnice. Înainte de fiecare reuniune a WP.29, aceste amendamente sunt discutate pentru prima dată la nivel tehnic în cadrul organismelor subsidiare specializate ale WP.29.

               Ulterior, are loc un vot la nivelul WP.29 (și anume, prin majoritate calificată a părților contractante prezente care votează propunerile în temeiul Acordului revizuit din 1958 și printr-un vot prin consens al părților contractante prezente care votează propunerile în temeiul Acordului paralel).

               Poziția care trebuie adoptată în numele Uniunii cu privire la noile regulamente și la RTM, la amendamentele, completările și rectificările acestora este stabilită înainte de fiecare WP.29 printr-o decizie a Consiliului în temeiul articolului 218 alineatul (9) din TFUE.

               2.3. Actul avut în vedere al WP.29

               La 23 iunie 2020, în cadrul celei de a 181-a sesiuni, este posibil ca WP.29 să adopte propunerile de amendamente la Regulamentele ONU nr. 13, 14, 16, 22, 30, 41, 42, 44, 78, 79, 83, 93, 94, 95, 101, 108, 109, 117, 129, 137, 138, 140 și 152, propunerea de nou regulament ONU referitor la omologarea vehiculelor în ceea ce privește integritatea sistemului de alimentare cu combustibil și siguranța grupului motopropulsor electric în cazul unei coliziuni posterioare, propunerea și amendamentul privind un nou regulament ONU referitor la încercarea pentru vehiculele ușoare armonizată la nivel mondial, propunerea de nou regulament ONU privind dispozițiile uniforme referitoare la omologarea vehiculelor în ceea ce privește securitatea cibernetică și sistemul de gestionare a securității cibernetice, propunerea de nou regulament ONU privind dispozițiile uniforme referitoare la omologarea vehiculelor în ceea ce privește actualizarea software-ului și sistemul de gestionare a actualizării software-ului, propunerea de nou regulament ONU privind dispozițiile uniforme referitoare la omologarea vehiculelor în ceea ce privește sistemul automatizat de menținere a benzii de circulație, propunerile de amendamente la regulamente tehnice mondiale ONU (RTM ONU) nr. 3, 6, 7, 16 și 19, precum și propunerea de amendamente la Rezoluția consolidată privind construcția vehiculelor R.E.3.

               .

               3. POZIȚIA CARE TREBUIE ADOPTATĂ ÎN NUMELE UNIUNII

               Sistemul WP.29 consolidează sistemul internațional de armonizare a standardelor privind vehiculele. Acordul din 1958 joacă un rol esențial pentru acest obiectiv, deoarece producătorii din UE pot opera în temeiul unui set comun de reglementări privind omologarea de tip a vehiculelor, știind că produsul va fi recunoscut de părțile contractante ca fiind în conformitate cu legislația lor națională. De exemplu, acest sistem a permis ca Regulamentul (CE) nr. 661/2009 privind siguranța generală a autovehiculelor să abroge peste 50 de directive ale UE și să le înlocuiască cu regulamentele corespunzătoare elaborate în temeiul Acordului din 1958.

               O abordare similară a fost adoptată în ceea ce privește Directiva 2007/46/CE, care a înlocuit sistemele de omologare ale statelor membre cu o procedură de omologare a Uniunii și a stabilit un cadru armonizat cuprinzând dispoziții administrative și cerințe tehnice generale pentru toate vehiculele, sistemele, componentele și unitățile tehnice separate noi. Directiva menționată a încorporat regulamentele ONU în sistemul de omologare UE de tip, fie ca cerințe pentru omologarea de tip, fie ca alternative la legislația Uniunii. De la adoptarea directivei respective, regulamentele ONU au fost incluse din ce în ce mai des în legislația Uniunii în cadrul omologării UE de tip.

               Odată ce WP.29 adoptă propuneri de amendamente sau noi regulamente ONU și odată ce aceste acte sunt notificate părților contractante de către secretarul executiv al CEE-ONU, după șase luni, în absența obiecțiilor din partea unor părți contractante care ar putea constitui o minoritate de blocare, actele pot în sfârșit să intre în vigoare și să fie transpuse în normele naționale aplicabile ale fiecărei părți contractante. În UE, transpunerea este finalizată în urma publicării acestor acte în Jurnalul Oficial al Uniunii Europene.

               Prin urmare, este necesar să se definească poziția Uniunii cu privire la următoarele acte:

               –propunerile de amendamente la Regulamentele ONU nr. 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 și 152;

               –propunerea de nou regulament ONU referitor la omologarea vehiculelor în ceea ce privește integritatea sistemului de alimentare cu combustibil și siguranța grupului motopropulsor electric în cazul unei coliziuni posterioare;

               –propunerea și amendamentul privind un nou regulament ONU referitor la încercarea pentru vehiculele ușoare armonizată la nivel mondial;

               –propunerea de nou regulament ONU privind dispozițiile uniforme referitoare la omologarea vehiculelor în ceea ce privește securitatea cibernetică și sistemul de gestionare a securității cibernetice;

               –propunerea de nou regulament ONU privind dispozițiile uniforme referitoare la omologarea vehiculelor în ceea ce privește actualizarea software-ului și sistemul de gestionare a actualizării software-ului;

               –propunerea de nou regulament ONU privind dispozițiile uniforme referitoare la omologarea vehiculelor în ceea ce privește sistemul automatizat de menținere a benzii de circulație;

               –propunerile de amendamente la Regulamentele tehnice mondiale (RTM ONU) nr. 3, 6, 7, 16 și 19;

               – propunerea de amendamente la Rezoluția consolidată privind construcția vehiculelor R.E.3,

               supuse la vot în cadrul reuniunii WP.29 din iunie 2020, care se va desfășura la 23 iunie 2020. În plus, este necesar să se definească poziția Uniunii cu privire la:

               –propunerile de autorizații pentru elaborarea unui amendament la RTM ONU nr. 8 și pentru elaborarea unui nou RTM ONU privind durabilitatea bateriilor integrate în vehicule și

               –cererea de prelungire a mandatului pentru RTM ONU nr. 9 (privind siguranța pietonilor).

               Uniunea trebuie să sprijine actele menționate mai sus, deoarece acestea sunt în deplină conformitate cu politica Uniunii în domeniul pieței interne în ceea ce privește industria autovehiculelor și sunt în concordanță cu politicile Uniunii în domeniile transporturilor, climei și energiei. Aceste acte au un impact deosebit de pozitiv asupra competitivității industriei autovehiculelor și asupra comerțului internațional ale UE. Votul în favoarea acestor acte va favoriza progresul tehnologic, va oferi avantaje ca urmare a economiilor de scară, va preveni fragmentarea pieței interne și va asigura standarde de mediu și de siguranță uniforme în întreaga Uniune.

               Dat fiind că Uniunea nu aplică dispozițiile uniforme ale Regulamentului ONU nr. 42, nu este necesar să se stabilească o poziție a Uniunii cu privire la propunerea de amendamente la Regulamentul ONU nr. 42 avută în vedere de WP.29 al CEE-ONU.

               Propunerea de amendamente la Regulamentul ONU nr. 44
                  2
                (Sisteme de siguranță pentru copii) și la Regulamentul ONU nr. 93
                  3
                (Dispozitive de protecție antiîmpănare față) nu sunt gata pentru a fi supuse la vot în cadrul reuniunii WP.29 din iunie 2020 și vor fi discutate în continuare în cadrul organismelor subsidiare specializate ale WP.29 al CEE-ONU.

               Expertiza externă nu este pertinentă în cazul prezentei propuneri. Cu toate acestea, ea va fi examinată de Comitetul tehnic pentru autovehicule.

               4.TEMEIUL JURIDIC

               4.1.
                     Temeiul juridic procedural

               4.1.1.
                     Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”

               Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Sunt, de asemenea, incluse instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  4
               .

               4.1.2.
                     Aplicarea la cazul în discuție

               WP.29 este un organism în cadrul căruia părțile contractante la CEE-ONU discută punerea în aplicare a Acordului revizuit din 1958 și a Acordului paralel.

               Actele pe care WP.29 este invitat să le adopte sunt acte cu efecte juridice.

               Regulamentele ONU din cadrul actului avut în vedere vor fi obligatorii pentru Uniune și, împreună cu RTM ONU și cu rezoluțiile, vor fi în măsură să influențeze în mod decisiv conținutul legislației UE în domeniul omologării de tip a vehiculelor. Directiva 2007/46/CE a Parlamentului European și a Consiliului
                  5
                a înlocuit sistemele de omologare ale statelor membre cu o procedură de omologare a Uniunii și a stabilit un cadru armonizat cuprinzând dispozițiile administrative și cerințele tehnice generale pentru toate vehiculele, sistemele, componentele și unitățile tehnice separate noi. Directiva respectivă a încorporat regulamentele adoptate în temeiul Acordului revizuit din 1958 („regulamentele ONU”) în sistemul de omologare UE de tip, fie ca cerințe pentru omologarea de tip, fie ca alternative la legislația Uniunii. De la adoptarea Directivei 2007/46/CE, regulamentele ONU au fost incluse din ce în ce mai mult în legislația Uniunii.

               Actele avute în vedere nu completează și nici nu modifică cadrul instituțional al acordului.

               Prin urmare, temeiul juridic procedural al deciziei propuse este articolul 218 alineatul (9) din TFUE.

               4.2.
                     Temeiul juridic material

               4.2.1.
                     Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. Dacă actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, în timp ce al doilea obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2. Aplicarea la cazul în discuție

               Obiectivul principal și conținutul actului avut în vedere se referă la apropierea legislativă. Prin urmare, temeiul juridic material al deciziei propuse este articolul 114 din TFUE.

               4.3.
                     Concluzie

               Temeiul juridic al deciziei propuse trebuie să fie articolul 114 din TFUE, coroborat cu articolul 218 alineatul (9) din TFUE.

               2020/0092 (NLE)

               Propunere de

               DECIZIE A CONSILIULUI

               privind poziția care trebuie adoptată în numele Uniunii Europene, în cadrul Forumului mondial pentru armonizarea regulamentelor privind vehiculele al Comisiei Economice pentru Europa a Organizației Națiunilor Unite, în ceea ce privește propunerile de amendamente la Regulamentele ONU nr. 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 și 152, în ceea ce privește propunerile de amendamente la Regulamentele tehnice mondiale nr. 3, 6, 7, 16 și 19, în ceea ce privește propunerea de amendamente la Rezoluția consolidată R.E.3 și în ceea ce privește propunerea de cinci noi regulamente ONU referitoare la siguranță, la emisii și la automatizare în domeniul autovehiculelor

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 114 coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Prin Decizia 97/836/CE a Consiliului
                  6
               , Uniunea a aderat la Acordul Comisiei Economice pentru Europa a Organizației Națiunilor Unite (CEE-ONU) privind adoptarea de specificații tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza specificațiilor respective (denumit în continuare „Acordul revizuit din 1958”). Acordul revizuit din 1958 a intrat în vigoare la 24 martie 1998.

               (2)Prin Decizia 2000/125/CE a Consiliului
                  7
               , Uniunea a aderat la Acordul privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți (denumit în continuare „Acordul paralel”). Acordul paralel a intrat în vigoare la 15 februarie 2000.

               (3)Directiva 2007/46/CE a Parlamentului European și a Consiliului
                  8
                a înlocuit sistemele de omologare ale statelor membre cu o procedură de omologare a Uniunii și a stabilit un cadru armonizat cuprinzând dispozițiile administrative și cerințele tehnice generale pentru toate vehiculele, sistemele, componentele și unitățile tehnice separate noi. Directiva respectivă a încorporat regulamentele adoptate în temeiul Acordului revizuit din 1958 („regulamentele ONU”) în sistemul de omologare UE de tip, fie ca cerințe pentru omologarea de tip, fie ca alternative la legislația Uniunii. De la adoptarea Directivei 2007/46/CE, regulamentele ONU au fost incluse din ce în ce mai mult în legislația Uniunii.

               (4)În conformitate cu articolul 1 din Acordul revizuit din 1958 și cu articolul 6 din Acordul paralel, Forumul mondial CEE-ONU pentru armonizarea regulamentelor privind vehiculele (WP.29 al CEE-ONU) poate adopta propuneri de amendamente la regulamentele ONU, la regulamentele tehnice mondiale ONU și la rezoluțiile ONU, precum și propuneri de noi regulamente ONU, RTM ONU și rezoluții ONU privind omologarea vehiculelor. În plus, în temeiul acestor dispoziții, WP.29 al CEE-ONU poate adopta propuneri de autorizații pentru elaborarea de amendamente la RTM ONU și de prelungire a mandatelor pentru RTM ONU.

               (5)Este posibil ca, în cadrul celei de a 181-a sesiuni a Forumului mondial care urmează să aibă loc la 23 iunie 2020, WP.29 al CEE-ONU să adopte propunerile de amendamente la Regulamentele ONU nr. 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 și 152, propunerea de nou regulament ONU referitor la omologarea vehiculelor în ceea ce privește integritatea sistemului de alimentare cu combustibil și siguranța grupului motopropulsor electric în cazul unei coliziuni posterioare, propunerea de nou regulament ONU privind procedura de încercare pentru vehiculele ușoare armonizată la nivel mondial, precum și un amendament la regulamentul respectiv, propunerea de nou regulament ONU privind dispozițiile uniforme referitoare la omologarea vehiculelor în ceea ce privește securitatea cibernetică și sistemul de gestionare a securității cibernetice, propunerea de nou regulament ONU privind dispozițiile uniforme referitoare la omologarea vehiculelor în ceea ce privește actualizarea software-ului și sistemul de gestionare a actualizării software-ului, propunerea de nou regulament ONU privind dispozițiile uniforme referitoare la omologarea vehiculelor în ceea ce privește sistemul automatizat de menținere a benzii de circulație, propunerile de amendamente la RTM ONU nr. 3, 6, 7, 16 și 19, precum și propunerea de amendamente la Rezoluția consolidată R.E.3 privind construcția vehiculelor. În plus, WP.29 al CEE-ONU urmează să adopte propunerea de prelungire a mandatului pentru RTM ONU nr. 9 și propunerea de autorizații pentru elaborarea unui amendament la RTM ONU nr. 8 și pentru elaborarea unui nou RTM ONU privind durabilitatea bateriilor integrate în vehicule.

               (6)Este necesar să se stabilească poziția care trebuie adoptată în numele Uniunii în cadrul WP.29 al CEE-ONU în ceea ce privește adoptarea propunerilor respective, deoarece regulamentele ONU vor fi obligatorii pentru Uniune și, împreună cu RTM ONU și cu Rezoluția consolidată, pot influența în mod decisiv conținutul legislației Uniunii în domeniul omologării de tip a vehiculelor.

               (7)Având în vedere experiența acumulată și evoluțiile tehnice, este necesară modificarea sau completarea cerințelor referitoare la anumite elemente sau aspecte cuprinse în Regulamentele ONU nr. 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 și 152, precum și în Rezoluția consolidată R.E.3.

               (8)În plus, anumite dispoziții din RTM ONU nr. 3, 6, 7, 16 și 19 trebuie modificate.

               (9)Regulamentul ONU nr. 13 trebuie corectat, cu toate că modificările se referă numai la versiunea în limba rusă.

               (10)Pentru a permite progresul tehnic și pentru a îmbunătăți siguranța vehiculelor și încercările privind emisiile, trebuie adoptate cinci noi regulamente ONU privind integritatea sistemului de alimentare cu combustibil și siguranța grupului motopropulsor electric în cazul unei coliziuni posterioare, privind procedura de încercare pentru vehiculele ușoare armonizată la nivel mondial, privind securitatea cibernetică și sistemul de gestionare a securității cibernetice, privind actualizarea software-ului și sistemul de gestionare a actualizării software-ului și privind sistemul automatizat de menținere a benzii de circulație. În paralel, trebuie adoptat un amendament la noul regulament ONU privind procedura de încercare pentru vehiculele ușoare armonizată la nivel mondial, deoarece acest lucru va permite separat o recunoaștere reciprocă deplină pentru părțile contractante care optează să aplice noi cerințe ce depășesc seria inițială 00 de cerințe a regulamentului (care se referă numai la cerințele regionale).

               (11)Pentru a se permite dezvoltarea în continuare a cerințelor tehnice, trebuie adoptate propunerile de prelungire a mandatului pentru RTM ONU nr. 9 și de autorizare a elaborării unui amendament la RTM ONU nr. 8, precum și a unui nou RTM ONU privind durabilitatea bateriilor integrate în vehicule, pe baza solicitărilor părților contractante la CEE-ONU care sponsorizează activitatea privind RTM ONU sau ale organismelor subsidiare specializate ale WP.29 al CEE-ONU.

               (12)La 27 februarie 2020, Consiliul a adoptat Decizia (UE) 2020/287
                  9
               , referitoare la poziția care urma să fie adoptată în ceea ce privește RTM ONU nr. 3, 6 și 16 în cadrul celei de a 180-a sesiuni a WP.29 al CEE-ONU, care a avut loc între 10 și 12 martie 2020. Cu toate acestea, WP.29 nu a fost în măsură să voteze în cadrul acestei sesiuni și a decis să prezinte din nou propunerile de vot în cadrul sesiunii din iunie.

               ADOPTĂ PREZENTA DECIZIE:

               Articolul 1

               Poziția care trebuie adoptată în numele Uniunii în cadrul celei de a 181-a sesiuni a Forumului mondial CEE-ONU pentru armonizarea regulamentelor privind vehiculele, care va avea loc la 23 iunie 2020, este de a vota în favoarea propunerilor enumerate în anexa la prezenta decizie.

               Articolul 2

               Prezenta decizie se adresează Comisiei.

               Adoptată la Bruxelles,

                     Președintele

                     Pentru Consiliu

                     Președintele

                     (1)

                        Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”) (JO L 346, 17.12.1997, p. 78).Decizia 2000/125/CE a Consiliului din 31 ianuarie 2000 referitoare la încheierea Acordului privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți („Acordul paralel”) (JO L 35, 10.2.2000, p. 12).

                     (2)

                        Propunere de completare 18 la seria 04 de amendamente la Regulamentul ONU nr. 44 (Sisteme de siguranță pentru copii).

                     (3)

                        Propunere de completare 1 la versiunea originală a Regulamentului ONU nr. 93 (Dispozitive de protecție antiîmpănare față).

                     (4)

                        Hotărârea Curții de Justiție din 7 octombrie 2014, Germania/Consiliu, C-399/12, ECLI:EU:C:2014:2258, punctele 61-64.

                     (5)

                        Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directivă-cadru) (JO L 263, 9.10.2007, p. 1).

                     (6)

                        Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”) (JO L 346, 17.12.1997, p. 78).

                     (7)

                        Decizia 2000/125/CE a Consiliului din 31 ianuarie 2000 referitoare la încheierea Acordului privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți („Acordul paralel”) (JO L 35, 10.2.2000, p. 12).

                     (8)

                        Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directivă-cadru) (JO L 263, 9.10.2007, p. 1).

                     (9)

                        Decizia (UE) 2020/287 a Consiliului din 27 februarie 2020 privind poziția care urmează să fie adoptată în numele Uniunii Europene în cadrul comitetelor relevante ale Comisiei Economice pentru Europa a Organizației Națiunilor Unite în ceea ce privește propunerile de amendamente la Regulamentele ONU nr. 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 și 152, în ceea ce privește propunerile de amendamente la Regulamentele tehnice mondiale nr. 3, 6 și 16, în ceea ce privește propunerea de amendamente la Rezoluția consolidată R.E.5 și în ceea ce privește propunerile de autorizații pentru elaborarea unui amendament la RTM nr. 6 și pentru elaborarea unui nou RTM privind determinarea puterii vehiculelor electrice.

    ---documentbreak---

               COMISIA EUROPEANĂ
            Bruxelles, 20.5.2020
            COM(2020) 216 final
            ANEXĂ
            la
            Propunerea de decizie a Consiliului
            privind poziția care trebuie adoptată în numele Uniunii Europene, în cadrul Forumului mondial pentru armonizarea regulamentelor privind vehiculele al Comisiei Economice pentru Europa a Organizației Națiunilor Unite, în ceea ce privește propunerile de amendamente la Regulamentele ONU nr. 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 și 152, în ceea ce privește propunerile de amendamente la Regulamentele tehnice mondiale nr. 3, 6, 7, 16 și 19, în ceea ce privește propunerea de amendamente la Rezoluția consolidată R.E.3 și în ceea ce privește propunerea de cinci noi regulamente ONU referitoare la siguranță, la emisii și la automatizare în domeniul autovehiculelor

               ANEXĂ

                        Numărul regulamentului

                        Titlul punctului de pe ordinea de zi

                        Referința documentului
                           1

                        13

                        Propunere de rectificare 1 la seria 11 de amendamente la Regulamentul ONU nr. 13 (Sisteme de frânare pentru vehicule grele)

                        ECE/TRANS/WP.29/2020/84

                        14

                        Propunere de completare 1 la seria 09 de amendamente la Regulamentul ONU nr. 14 (Ancorajele centurii de siguranță)

                        ECE/TRANS/WP.29/2020/50

                        16

                        Propunere de completare 1 la seria 08 de amendamente la Regulamentul ONU nr. 16 (Centuri de siguranță)

                        ECE/TRANS/WP.29/2020/51

                        22

                        Propunere de serie 06 de amendamente la Regulamentul ONU nr. 22 (Căști de protecție)

                        ECE/TRANS/WP.29/2020/60

                        30

                        Propunere de completare 22 la seria 02 de amendamente la Regulamentul ONU nr. 30 (Anvelope pentru autoturisme și remorcile acestora)

                        ECE/TRANS/WP.29/2020/72

                        41

                        Propunere de completare 8 la seria 04 de amendamente la Regulamentul ONU nr. 41 (Emisiile sonore ale motocicletelor)

                        ECE/TRANS/WP.29/2020/70

                        78

                        Propunere de serie 05 de amendamente la Regulamentul ONU nr. 78 (Sisteme de frânare pentru motociclete)

                        ECE/TRANS/WP.29/2020/65

                        79

                        Propunere de completare 2 la seria 02 de amendamente la Regulamentul ONU nr. 79 (Sistemul de direcție)

                        ECE/TRANS/WP.29/2020/66

                        79

                        Propunere de completare 3 la seria 03 de amendamente la Regulamentul ONU nr. 79 (Sistemul de direcție)

                        ECE/TRANS/WP.29/2020/67

                        83

                        Propunere de completare 14 la seria 06 de amendamente la Regulamentul ONU nr. 83 (Emisiile vehiculelor de tip M1 și N1)

                        ECE/TRANS/WP.29/2020/62

                        83

                        Propunere de completare 11 la seria 07 de amendamente la Regulamentul ONU nr. 83 (Emisiile vehiculelor de tip M1 și N1)

                        ECE/TRANS/WP.29/2020/63

                        94

                        Propunere de completare 2 la seria 03 de amendamente la Regulamentul ONU nr. 94 (Coliziune frontală)

                        ECE/TRANS/WP.29/2020/54

                        95

                        Propunere de serie 04 de amendamente la Regulamentul ONU nr. 95 (Coliziune laterală)

                        ECE/TRANS/WP.29/2020/61

                        101

                        Propunere de completare 9 la seria 01 de amendamente la Regulamentul nr. 101 (Emisii de CO2/consum de combustibil)

                        ECE/TRANS/WP.29/2020/64

                        108

                        Propunere de completare 5 la versiunea originală a Regulamentului ONU nr. 108 (Anvelope reșapate pentru autoturisme și remorcile acestora)

                        ECE/TRANS/WP.29/2020/73

                        109

                        Propunere de completare 10 la versiunea originală a Regulamentului ONU nr. 109 (Anvelope reșapate pentru vehicule comerciale și remorcile acestora)

                        ECE/TRANS/WP.29/2020/74

                        117

                        Propunere de completare 12 la seria 02 de amendamente la Regulamentul ONU nr. 117 (Anvelope, rezistența la rulare, zgomotul de rulare și aderența pe suprafețe umede)

                        ECE/TRANS/WP.29/2020/75

                        129

                        Propunere de completare 10 la versiunea originală a Regulamentului ONU nr. 129 (Sisteme îmbunătățite de siguranță pentru copii)

                        ECE/TRANS/WP.29/2020/55

                        129

                        Propunere de completare 7 la seria 01 de amendamente la Regulamentul ONU nr. 129 (Sisteme îmbunătățite de siguranță pentru copii)

                        ECE/TRANS/WP.29/2020/56

                        129

                        Propunere de completare 6 la seria 02 de amendamente la Regulamentul ONU nr. 129 (Sisteme îmbunătățite de siguranță pentru copii)

                        ECE/TRANS/WP.29/2020/57

                        129

                        Propunere de completare 4 la seria 03 de amendamente la Regulamentul ONU nr. 129 (Sisteme îmbunătățite de siguranță pentru copii)

                        ECE/TRANS/WP.29/2020/58

                        137

                        Propunere de completare 3 la seria 01 de amendamente la Regulamentul ONU nr. 137 (Coliziunea frontală cu accent pe sistemele de fixare)

                        ECE/TRANS/WP.29/2020/59

                        138

                        Propunere de completare 2 la seria 01 de amendamente la Regulamentul ONU nr. 138 (Vehicule silențioase de transport rutier)

                        ECE/TRANS/WP.29/2020/71

                        140

                        Propunere de completare 4 la versiunea originală a Regulamentului ONU nr. 140 (ESC)

                        ECE/TRANS/WP.29/2020/68

                        152

                        Propunere de completare 1 la seria 01 de amendamente la Regulamentul ONU nr. 152 (AEBS)

                        ECE/TRANS/WP.29/2020/69

                        152

                        Propunere de completare 2 la versiunea originală a Regulamentului ONU nr. 152 (AEBS)

                        ECE/TRANS/WP.29/2020/98

                        Regulament nou

                        Propunere de nou regulament ONU referitor la omologarea vehiculelor în ceea ce privește integritatea sistemului de alimentare cu combustibil și siguranța grupului motopropulsor electric în cazul unei coliziuni posterioare

                        ECE/TRANS/WP.29/2020/76

                        Regulament nou

                        Propunere de nou regulament ONU referitor la procedura de încercare pentru vehiculele ușoare armonizată la nivel mondial

                        ECE/TRANS/WP.29/2020/77, ECE/TRANS/WP.29/2020/92

                        Regulament nou

                        Propunere de nouă serie 01 de amendamente la un nou regulament ONU referitor la procedura de încercare pentru vehiculele ușoare armonizată la nivel mondial

                        ECE/TRANS/WP.29/2020/78, ECE/TRANS/WP.29/2020/93

                        Regulament nou

                        Propunere de nou regulament ONU privind dispozițiile uniforme referitoare la omologarea vehiculelor în ceea ce privește securitatea cibernetică și sistemul de gestionare a securității cibernetice

                        ECE/TRANS/WP.29/2020/79,

                        ECE/TRANS/WP.29/2020/97,

                        ECE/TRANS/WP.29/2020/94

                        Regulament nou

                        Propunere de nou regulament ONU privind dispozițiile uniforme referitoare la omologarea vehiculelor în ceea ce privește actualizarea software-ului și sistemul de gestionare a actualizării software-ului

                        ECE/TRANS/WP.29/2020/80

                        Regulament nou

                        Propunere de nou regulament ONU privind dispozițiile uniforme referitoare la omologarea vehiculelor în ceea ce privește sistemul automatizat de menținere a benzii de circulație

                        ECE/TRANS/WP.29/2020/81

                        Numărul RTM

                        Titlul punctului de pe ordinea de zi

                        Referința documentului

                        3

                        Propunere de amendament 4 la RTM ONU nr. 3 (Sisteme de frânare pentru motociclete)

                        ECE/TRANS/WP.29/2020/47

                        ECE/TRANS/WP.29/2020/48

                        ECE/TRANS/WP.29/AC.3/47

                        6

                        Propunere de amendament 2 la RTM ONU nr. 6 (Geamuri securizate)

                        ECE/TRANS/WP.29/2020/43

                        ECE/TRANS/WP.29/2020/44

                        ECE/TRANS/WP.29/AC.3/52

                        6

                        Propunere de amendament 3 la RTM ONU nr. 6 (Geamuri securizate)

                        ECE/TRANS/WP.29/2020/45

                        ECE/TRANS/WP.29/2020/46

                        ECE/TRANS/WP.29/AC.3/55

                        7

                        Propunere de amendament 1 la RTM ONU nr. 7 (Tetiere)

                        ECE/TRANS/WP.29/2020/85

                        ECE/TRANS/WP.29/2020/86

                        ECE/TRANS/WP.29/AC.3/25/Rev.1

                        16

                        Propunere de amendament nr. 2 la RTM ONU nr. 16 (Anvelope)

                        ECE/TRANS/WP.29/2020/41

                        ECE/TRANS/WP.29/2020/42

                        ECE/TRANS/WP.29/AC.3/48/Rev.1

                        19

                        Propunere de amendament 3 la RTM ONU nr. 19 [Proceduri de încercare privind emisiile prin evaporare pentru procedurile de încercare a vehiculelor ușoare armonizate la nivel mondial (EVAP WLTP)]

                        ECE/TRANS/WP.29/2020/87

                        ECE/TRANS/WP.29/2020/88

                        ECE/TRANS/WP.29/AC.3/44

                        Numărul rezoluției

                        Titlul punctului de pe ordinea de zi

                        Referința documentului

                        R.E.3

                        Propunere de amendamente la Rezoluția consolidată privind construcția vehiculelor (R.E.3)

                        ECE/TRANS/WP.29/2020/82

                        Diverse

                        Titlul punctului de pe ordinea de zi

                        Referința documentului

                        Autorizație de elaborare a unor amendamente la un RTM

                        Cerere de autorizație de elaborare a unor amendamente la RTM ONU nr. 8 (ESC)

                        ECE/TRANS/WP.29/2020/99

                        Prelungirea mandatului pentru un RTM

                        Cerere de prelungire a mandatului pentru RTM ONU nr. 9 (Siguranța pietonilor)

                        (ECE/TRANS/WP.29/AC.3/45)
                           (ECE/TRANS/WP.29/AC.3/45/Rev.1) ECE/TRANS/WP.29/2018/162

                        Autorizație de elaborare a unui RTM

                        Cerere de autorizație de elaborare a unui nou RTM ONU privind durabilitatea bateriilor integrate în vehicule

                        ECE/TRANS/WP.29/2020/96

                     (1)

                        Toate documentele la care se face trimitere în tabel sunt disponibile la adresa:
                  http://www.unece.org/trans/main/wp29/wp29wgs/wp29gen/gen2020.html